|  |  |  |
| --- | --- | --- |
|  | **ΑΝΑΚΟΙΝΩΣΗ** |  |

**Εξυπηρέτηση του κοινού στο πλαίσιο εφαρμογής μέτρων**

**περιορισμού της εξάπλωσης του Κορωνοϊού**

Στο πλαίσιο εφαρμογής μέτρων για προστασία και πρόληψη από τους κινδύνους που δημιουργεί ο Κορωνοϊός, το Τμήμα Επιθεώρησης Εργασίας ανακοινώνει τα ακόλουθα:

1. Αναστέλλονται όλες οι συνεδριάσεις στα Κεντρικά και Επαρχιακά Γραφεία του Τμήματος.
2. Προτρέπονται όλοι οι ενδιαφερόμενοι όπως υποβάλουν ηλεκτρονικά ή ταχυδρομικά τις αιτήσεις για εξασφάλιση Πιστοποιητικών, Αδειών, Εγκρίσεων ή άλλων υπηρεσιών από το Τμήμα, χρησιμοποιώντας τα έντυπα που βρίσκονται αναρτημένα στην ιστοσελίδα του Τμήματος www.mlsi.gov.cy/dli ή υποβάλλοντας τα αιτήματά τους στην ηλ. Διεύθυνση info@dli.mlsi.gov.cy.
3. Τα έγγραφα που δεν μπορεί να υποβληθούν ηλεκτρονικά ή με ταχυδρομείο θα παραδίδονται σε ειδικό χώρο αμέσως μετά την είσοδο στο κτήριο / Γραφείο του Τμήματος.
4. Υπενθυμίζεται ότι μπορούν να γίνονται πληρωμές για την εξασφάλιση αδειών, πιστοποιητικών εγκρίσεων ή άλλων εγγράφων μέσω της ιστοσελίδας της JCC ακολουθώντας τις οδηγίες που συνδυάζονται με το κάθε έγγραφο. Τα άτομα που δεν μπορούν να πληρώσουν ηλεκτρονικά δύναται να πληρώσουν με την αποστολή επιταγής ή στο λογιστήριο των Κεντρικών Γραφείων στη Λευκωσία από τις 8:00 μέχρι τις 14:00.
5. Οι επιθεωρήσεις που αφορούν τον έλεγχο / τη δοκιμή επιθεωρητέων μηχανημάτων (π.χ. γερανών) ή δοχείων πίεσης (π.χ. ατμολέβητων ή δεξαμενών υγραερίου) θα διεξάγονται αφού επιβεβαιώνονται με τους αρμόδιους Επιθεωρητές.

Παρακαλείται το κοινό όπως συμμορφώνεται με τις πιο πάνω προαναφερόμενες οδηγίες και όπως περιορίσει τις επισκέψεις στα Γραφεία του Τμήματος μόνο στις περιπτώσεις που κρίνεται απόλυτα αναγκαίο και κατόπιν διευθέτησης της επίσκεψης μέσω τηλεφωνικής επικοινωνίας με τα Κεντρικά ή Επαρχιακά Γραφεία του Τμήματος στα πιο κάτω τηλέφωνα:

**Κεντρικά Γραφεία**

Πληροφορίες: 22405623

Αρχείο: 22405626

Λογιστήριο: 22405624/29/26

**Επαρχιακό Λευκωσίας**

Πληροφορίες: 22879191

**Επαρχιακό Λεμεσού**

Πληροφορίες: 25827200

**Επαρχιακό Λάρνακας**

Πληροφορίες: 24805327

**Επαρχιακό Πάφου**

Πληροφορίες: 26822715

**Επαρχιακό Αμμοχώστου**

Πληροφορίες: 23819750

**18.3.2020 Τμήμα Επιθεώρησης Εργασίας**